b'\n_START_ARTICLE_\nReichspressekammer\n_START_PARAGRAPH_\nReichspressekammer var en underavdeling i Reichskulturkammer i det nasjonalsosialistiske Tyskland. Kammeret administrerte det tredje rikets mediepolitikk overfor nazistpartiets egne utgivelser og ogs\xc3\xa5 \xc3\xb8vrige avisutgivelser. Kontoret var ansvarlig for forsensuren av tyske aviser og for selve avisstrukturen i Tyskland._NEWLINE_Kammeret ble opprettet i september 1933, og to m\xc3\xa5neder senere ble det obligatorisk for alle som var forbundet med publisering \xc3\xa5 h\xc3\xb8re til Reichspressekammer. _NEWLINE_Kammeret definerte selv kravene for medlemskap og til \xc3\xa5 ekskludere utgivere og stenge deres aviser og tidsskrifter uten kompensasjon. _NEWLINE_1 473 utgivere ble ekskludert allerede det f\xc3\xb8rste \xc3\xa5ret, og i 1936 hadde man eliminert fire femtedeler av den tyske pressen._NEWLINE_Max Amann, Hitlers sersjant fra f\xc3\xb8rste verdenskrig, var president for Reichspressekammer.'